cyanic-selkie/wikianc huggingface dataset:
Ο Πρώτος Εκδικητής: Captain America
Προ-παραγωγή
Το περιοδικό Variety δημοσίευσε τον Μάρτιο του 2010 πως ο Κρις Έβανς θα υποδυόταν τον Captain America και ο Χιούγκο Γουίβινγκ τον Red Skull, με τα Marvel Studios να επιβεβαιώνουν το δεύτερο τον Μάιο. Ο Ράιαν Φίλιπι και ο Τζον Κραζίνσκι ήταν επίσης υποψήφιοι για τον πρωταγωνιστικό ρόλο, ενώ τον Απρίλιο του 2010, ο Σεμπάστιαν Σταν, ο οποίος είχε επίσης αναφερθεί στα μίντια ως πιθανός Captain America, προσλήφθηκε τελικά για τον ρόλο του Μπάκι Μπαρνς. Ο Σταν έχει υπογράψει για να επαναλάβει τον ρόλο σε αρκετές ταινίες. Τον ίδιο μήνα, η Marvel ανακοίνωσε τη συμμετοχή της Χέιλι Άτγουελ στον ρόλο της Πέγκι Κάρτερ και την αλλαγή του τίτλου της ταινίας από The First Avenger: Captain America σε Captain America: The First Avenger. Την επόμενη μέρα δημοσιεύτηκε πως ο Τζος Γουίντον θα ξαναέγραφε το σενάριο ως μέρος της διαπραγμάτευσής του να γράψει και να σκηνοθετήσει την ταινία Οι Εκδικητές. Ο Γουίντον είπε τον Αύγουστο: «Απλά πρέπει να κάνω κάποιες συνδέσεις χαρακτήρων. Η δομή του πρότζεκτ ήταν πολύ σφιχτή και μου άρεσε πολύ, αλλά υπήρχαν κανά-δυο ευκαιρίες όπου δινόταν η δυνατότητα στον χαρακτήρα να βρει τη φωνή του και να κάνει συνδέσεις έτσι ώστε ο θεατής να μπορεί να καταλάβει ακριβώς γιατί ήθελε να είναι αυτός που είναι». Ο Σάμιουελ Λ. Τζάκσον αποκάλυψε σε μια συνέντευξη ότι θα επαναλάμβανε τον ρόλο του ως Νικ Φιούρι.
Τον Μάιο, ο Τόμπι Τζόουνς μπήκε στις τελευταίες συζητήσεις για να υποδυθεί τον Άρνιμ Ζόλα. Ο σκηνοθέτης του Iron Man, Τζον Φαβρό, είπε πως ένας νεαρότερος Χάουαρντ Σταρκ θα εμφανιζόταν στην ταινία και τον οποίο θα υποδυόταν ο Ντόμινικ Κούπερ. Η Άτγουελ αποκάλυψε πως ο Τόμι Λι Τζόουνς θα είχε έναν ρόλο στην ταινία. Μέχρι τον Ιούνιο, ο Νιλ ΜακΝτόνα βρισκόταν σε συζητήσεις για τον ρόλο του Νταμ Νταμ Ντούγκαν. Τέσσερις μέρες αργότερα, επιβεβαίωσε τη συμμετοχή του. Την ίδια μέρα, ο Στάνλεϊ Τούτσι προστέθηκε στο καστ για τον ρόλο του Δρ. Αβραάμ Έρσκαϊν, τον επιστήμονα που δημιούργησε τον ορό για τον υπερστρατιώτη. Τον Νοέμβριο του 2013, ο ΜακΝτόνα αποκάλυψε πως έχει υπογράψει για να εμφανιστεί σε αρκετά πρότζεκτ για τη Marvel, όχι απαραίτητα μόνο σε ταινίες.
Γυρίσματα
Τα γυρίσματα ξεκίνησαν στις 28 Ιουνίου 2010, υπό τον προσωρινό τίτλο παραγωγής FrostBite. Την ίδια μέρα, η Marvel επιβεβαίωσε πως ο Τόμι Λι Τζόουνς είχε προσληφθεί για τον ρόλο του Συνταγματάρχη Τσέστερ Φίλιπς. Την επόμενη μέρα η Marvel επιβεβαίωσε πως ο Ντόμινικ Κούπερ θα υποδυόταν τη νεαρότερη εκδοχή του Χάουαρντ Σταρκ, χαρακτήρα τον οποίο ενσάρκωσε ο Τζον Σλάτερι στην ταινία Iron Man 2. Ανακοινώθηκε πως γυρίσματα για την ταινία θα γίνονταν στο Λονδίνο στα τέλη Ιουλίου και αναμενόταν στις λήψεις των σκηνών να συμπεριλαμβάνονταν και τοπία ορόσημα της πόλης. Οι σκηνές του πολέμου γυρίστηκαν τον Σεπτέμβριο στο πρώην βασιλικό εργοστάσιο προωθητικού ναυτικού στο Ουαλικό χωριό Κάεργουεντ. Τα γυρίσματα ήταν προγραμματισμένα να λάβουν χώρα εκείνο τον μήνα στη βόρεια συνοικία του Μάντσεστερ, όπου είχαν γυριστεί και κομμάτια των ταινιών Alfie (2004) και Sherlock Holmes (2009), και θα συνεχίζονταν στην περιοχή της προκυμαίας Stanley στο Λίβερπουλ, με τις δύο περιοχές να εξυπηρετούν ως την Κάτω Ανατολική πλευρά του Μανχάταν. Περαιτέρω σκηνές προγραμματίστηκαν να γυριστούν στην προκυμαία του Albert στο Λίβερπουλ.
Μετά-παραγωγή
thumb|left|250px|Ο Έβανς ως Στιβ Ρότζερς πριν λάβει τον ορό του υπερστρατιώτη πριν (πάνω) και μετά (κάτω) την ψηφιακή επεξεργασία. Τον Νοέμβριο του 2010, ο Στάνλεϊ Τούτσι δήλωσε πως είχε ολοκληρώσει τα γυρίσματα των δικών του σκηνών και πως τα υπόλοιπα γυρίσματα θα ολοκληρώνονταν σε περίπου τρεις εβδομάδες. Τον Φεβρουάριο του 2011, ανακοινώθηκε πως ο Άλαν Σιλβέστρι είχε επιλεγεί για να συνθέσει τη μουσική επένδυση της ταινίας. Τον Μάρτιο του 2011, δημοσιεύτηκε πως ο Captain America θα έκανε κάποια επαναληπτικά γυρίσματα στο Ηνωμένο Βασίλειο και στο Λος Άντζελες τον Απρίλιο της ίδιας χρονιάς. Επίσης, μια σκηνή για την ταινία γυρίστηκε στην Times Square στη Νέα Υόρκη στις 23 Απριλίου 2011.
Η ταινία περιλαμβάνει κοντά στις 1600 λήψεις οπτικών εφέ, οι οποίες μοιράστηκαν ανάμεσα σε δεκατρείς διαφορετικές εταιρίες. Για να επιτευχθεί η κοκαλιάρικη όψη του Στιβ Ρότζερς πριν αυτός πάρει τον ορό του υπερστρατιώτη, ο σκηνοθέτης Τζο Τζόνστον δήλωσε πως χρησιμοποιήθηκαν δύο τεχνικές:
Η ασπίδα του Captain America, η οποία εξυπηρετεί τόσο ως αμυντικό όσο και επιθετικό όπλο, δημιουργήθηκε από τέσσερα διαφορετικά είδη: μέταλλο, υαλοβάμβακα, καουτσούκ και γραφικά υπολογιστή (CG). Ο ειδικός στα prop αντικείμενα Μπάρι Γκιμπς διευκρίνισε πως «Είχαμε την 'ασπίδα ήρωα', η οποία ήταν φτιαγμένη από αλουμίνιο για τις όμορφες λήψεις [και] τα κοντινά πλάνα. Τότε δημιουργήσαμε μια πιο ελαφριά ασπίδα η οποία ήταν συνδυασμός αλουμινίου και υαλοβάμβακα για χρήση σε καθημερινή βάση. ... Και επίσης είχαμε μια ασπίδα φτιαγμένη από πολυουρεθάνη, υλικό το οποίο είναι σαν συνθετικό καουτσούκ ... και φτιάξαμε ακόμα μια εξαιρετικά απαλή ασπίδα την οποία έβαζε [ο Έβανς] στην πλάτη του, ώστε αν τυχόν υπήρχε κάποιο ατύχημα να μην τον τραυμάτιζε». Ο επικεφαλής των οπτικών εφέ Κρίστοφερ Τάουνσεντ είπε πως ο Έβανς «θα έκανε εξάσκηση με την αληθινή ασπίδα έτσι ώστε να γνώριζε την κλίση και την ταχύτητα με την οποία θα έπρεπε να κινείται. Τότε θα του παίρναμε την ασπίδα και θα γύριζε τη σκηνή προσποιούμενος πως είχε την ασπίδα. Τότε εμείς θα προσθέταμε μια CG ασπίδα».
Ο Χιούγκο Γουίβινγκ, ο οποίος υποδυόταν τον Red Skull, φορούσε μια μάσκα από λατέξ την οποία δημιούργησε ο σχεδιαστής προσθετικού μακιγιάζ Ντέιβιντ Γουάιτ. Η ομάδα των οπτικών εφέ έπρεπε να παραποιήσει αρκετά το πρόσωπό του, καθώς η μάσκα ήταν ογκώδης και ήθελαν να την κάνουν να δείχνει κολλημένη σφιχτά πάνω σε μια οστέινη δομή. Αδυνάτισαν τα μάγουλα και το κάτω χείλος του Γουίβινγκ, βαθούλωσαν τα μάτια του και αφαίρεσαν τις βλεφαρίδες και τη μύτη του για να τον κάνουν να μοιάζει όσο το δυνατόν περισσότερο στον χαρακτήρα του Red Skull.
Οι τίτλοι τέλους δημιουργήθηκαν από την εταιρία οπτικών εφέ Rok!t μέσω 3-D και στερεοσκοπικής επεξεργασίας χρησιμοποιώντας εικονική Αμερικανική πολεμική προπαγάνδα, όπως την αφίσα με τον Θείο Σαμ του Τζέιμς Μοντγκόμερι Φλαγκ η οποία χρησιμοποιήθηκε για στρατολόγηση στον Α' Παγκόσμιο Πόλεμο και την αφίσα We Can Do It! του Τζ. Χάουαρντ Μίλερ από τον Β' Παγκόσμιο Πόλεμο.
Μουσική
Το soundtrack άλμπουμ του Captain America περιλαμβάνει πρωτότυπη μουσική σε σύνθεση του Άλαν Σιλβέστρι, καθώς κι ένα πρωτότυπο τραγούδι, το «Star Spangled Man», σε μουσική του Άλαν Μένκεν και στίχους του Ντέιβιντ Ζίπελ. Το soundtrack ηχογραφήθηκε στα Air Studios στο Λονδίνο και κυκλοφόρησε από την Walt Disney Records στις 19 Ιουλίου 2011.
Προώθηση
Στη Διεθνή Comic-con του Σαν Ντιέγκο το 2010, κάποιο υλικό το οποίο είχε γυριστεί πρόσφατα προβλήθηκε στο Convention Center. Η πρώτη τηλεοπτική διαφήμιση μεταδόθηκε κατά τη διάρκεια του Super Bowl XLV στο κανάλι FOX στις Ηνωμένες Πολιτείες. Η Paramount πλήρωσε $3 εκατομμύρια για αυτή την 30 δευτερολέπτων προβολή. Το πρώτο ολοκληρωμένο τρέιλερ κυκλοφόρησε τον Μάρτιο του 2011. Τον Μάιο του 2011, τα κορίτσια του μη κερδοσκοπικού φιλανθρωπικού σωματείου United Service Organizations (USO) από την ταινία, έκαναν μια εμφάνιση στο αεροπλανοφόρο USS Intrepid (CV-11) που βρίσκεται στο Μουσείο Θαλάσσης, Αεροπορίας & Διαστήματος Interpid, ως μέρος του εορτασμού της «Εβδομάδας Στόλου» στη Νέα Υόρκη το 2011. Τον Ιούνιο του 2011, οι αλυσίδες εταιριών Dunkin' Donuts και Baskin-Robbins συνεργάστηκαν με τη Marvel ψάχνοντας υπερστρατιώτες στην πραγματική ζωή. Ο διαγωνισμός ζητούσε υποψηφιότητες από βετεράνους ή ενεργούς στρατιώτες των ΗΠΑ. Τον Ιούλιο του 2011, η Paramount Pictures προώθησε την ταινία κατά τη διάρκεια των εορτασμών για την Ημέρα της Ανεξαρτησίας, φιλοξενούμενοι από την ομάδα μπέιζμπολ Chicago White Sox. Συνεργάτες προώθησης της ταινίας περιελάμβαναν τους Harley-Davidson, Dunkin' Donuts και Baskin-Robbins.
Τον Φεβρουάριο του 2011, τα Marvel Comics δημοσιοποίησαν ένα ψηφιακό κόμικ οκτώ τευχών με τίτλο Captain America: First Vengeance, την ίδια μέρα που μεταδόθηκε και το πρώτο τρέιλερ της ταινίας. Το κόμικ έγραψε ο Φρεντ Βαν Λέντι και περιλαμβάνει μια εναλλαγή από διάφορους καλλιτέχνες στο σχεδιασμό του, ενώ η ιστορία διαδραματίζεται μέσα στο κινηματογραφικό σύμπαν της Marvel. Κάθε ένα από τα οκτώ τεύχη επικεντρώνεται σε συγκεκριμένο χαρακτήρα από την ταινία, ήρωες ή κακούς, και στο τι τους οδήγησε στο σημείο που βρίσκονται στην αρχή της ταινίας.
Η Sega ανακοίνωσε την κυκλοφορία ενός παιχνιδιού συνδεδεμένου με την ταινία με τον τίτλο Captain America: Super Soldier, το οποίο κυκλοφόρησε το 2011 για τις πλατφόρμες Xbox 360, PlayStation 3, Wii και Nintendo DS. Η Marvel κυκλοφόρησε ένα παιχνίδι για τα κινητά με το όνομα Captain America: Sentinel of Liberty, τον Ιούλιο του 2011. Επίσης, μια σειρά παιχνιδιών κυκλοφόρησε.
Κυκλοφορία
Η παγκόσμια πρεμιέρα του Πρώτου Εκδικητή: Captain America έγινε στις 19 Ιουλίου 2011 στο El Capitan Theatre στο Χόλυγουντ στην Καλιφόρνια. Η ταινία προβλήθηκε επίσης στη Διεθνή Comic-con του Σαν Ντιέγκο στις 21 Ιουλίου 2011. Κυκλοφόρησε ευρέως σε Ηνωμένες Πολιτείες και Καναδά στις 22 Ιουλίου 2011.
Η Paramount επέλεξε να μην αλλάξει τον Αμερικανοκεντρικό τίτλο της ταινίας όταν έκανε τη διανομή σε ξένες χώρες, προσφέροντας στις διεθνείς αγορές την επιλογή ανάμεσα στον επίσημο τίτλο και τον εναλλακτικό Ο Πρώτος Εκδικητής. Πολλοί διεθνείς διανομείς επέλεξαν να μην αλλάξουν τον αυθεντικό τίτλο, πιστεύοντας πως το όνομα του franchise θα ήταν πιο αναγνωρίσιμο από τον εναλλακτικό τίτλο και πως η χρησιμοποίηση του δεύτερου θα αποτελούσε εμπορικό ρίσκο. Τρεις μόνο χώρες επέλεξαν τον εναλλακτικό τίτλο: Ρωσία, Νότια Κορέα και Ουκρανία. Ένας «εκ των έσω», μιλώντας στην εφημερίδα The New York Times, εξήγησε πως η αλλαγή του τίτλου σε αυτές τις χώρες προέκυψε από πολιτιστικές και πολιτικές ανησυχίες, αλλά τόσο η Marvel όσο και η Paramount αρνήθηκαν να δώσουν στη δημοσιότητα κάποια επίσημη εξήγηση για την αλλαγή. Τον Ιούλιο του 2011, πιστευόταν πως η ταινία δε θα κυκλοφορούσε στην Κίνα εξαιτίας της πολιτικής που έχει η χώρα στον περιορισμένο αριθμό ξένων ταινιών που προβάλλονται στη χώρα κάθε χρόνο, αλλά τελικά η ταινία έκανε πρεμιέρα εκεί το δεύτερο Σαββατοκύριακο του Σεπτεμβρίου.
Μέρες πριν την κυκλοφορία της ταινίας, ένα μικρό τρέιλερ για την ταινία Οι Εκδικητές το οποίο εξυπηρετούσε ως η σκηνή μετά τους τίτλους τέλους της ταινίας Ο Πρώτος Εκδικητής: Captain America, διέρρευσε για μικρό χρονικό διάστημα στο διαδίκτυο. Το Entertainment Weekly υπέθεσε πως προήλθε από μια ανεπίσημη προβολή της ταινίας και περιέγραψε το περιεχόμενο ως «ασταθές, ασαφές και κινούμενο κάνοντάς το προφανές πως τραβήχτηκε από κινητό τηλέφωνο». Ο Πρώτος Εκδικητής: Captain America μετατράπηκε και προβλήθηκε σε IMAX μορφή για πρώτη φορά στις 31 Αυγούστου 2018, ως μέρος του IMAX φεστιβάλ για τη 10η επέτειο των Marvel Studios.
Home media
Ο Πρώτος Εκδικητής: Captain America κυκλοφόρησε από την Paramount Home Media Distribution σε Blu-ray, Blu-ray 3D και DVD στις 25 Οκτωβρίου 2011. Το σετ τριών δίσκων περιλαμβάνει την ταινία σε υψηλή ευκρίνεια 3D και 2D στα Blu-ray, καθώς και σε κανονική ευκρίνεια στο DVD με ένα ψηφιακό αντίγραφο. Το πακέτο δύο δίσκων Blu-ray/DVD περιλαμβάνει μια υψηλής ευκρίνειας παρουσίαση της ταινίας και μια κανονικής ευκρίνειας παρουσίαση με ένα ψηφιακό αντίγραφο. Και τα δύο σετ περιέχουν περισσότερη από μια ώρα έξτρα υλικού, συμπεριλαμβανομένου και μιας ταινίας μικρού μήκους με τίτλο A Funny Thing Happened on the Way to Thor's Hammer, μια μικρή ματιά στους Εκδικητές, έξι ένθετα με υλικό πίσω από τις κάμερες και κομμένες σκηνές με σχολιασμό από τον σκηνοθέτη Τζο Τζόνστον, τον διευθυντή φωτογραφίας Σέλι Τζόνσον και τον ένα από τους δύο ανθρώπους του μοντάζ, Τζεφ Φορντ. Την πρώτη εβδομάδα κυκλοφορίας του, ο Πρώτος Εκδικητής: Captain America έφτασε στην κορυφή των πωλήσεων Blu-ray και DVD, πουλώντας 1.54 εκατομμύρια αντίτυπα Blu-ray και 726,000 αντίτυπα DVD, έχοντας συνολικά έσοδα $52.6 εκατομμύρια.
Η ταινία περιλαμβάνεται επίσης στο box-set 10 δίσκων με τον τίτλο «Κινηματογραφικό Σύμπαν της Marvel: Φάση Ένα – Εκδικητές Ενωθείτε», το οποίο περιλαμβάνει όλες τις ταινίες της πρώτης φάσης του κινηματογραφικού σύμπαντος της Marvel και το οποίο κυκλοφόρησε στις 2 Απριλίου 2013. Ο Πρώτος Εκδικητής: Captain America κυκλοφόρησε σε Ultra HD Blu-ray από τη Walt Disney Studios Home Entertainment στις 26 Φεβρουαρίου 2019.
Box office
Ο Πρώτος Εκδικητής: Captain America είχε έσοδα $176.7 εκατομμύρια στη Βόρεια Αμερική και $193.9 εκατομμύρια διεθνώς, φτάνοντας τα $370.6 εκατομμύρια σε συνολικά έσοδα παγκοσμίως.
Η ταινία έκανε άνοιγμα στις 22 Ιουλίου 2011 στις Ηνωμένες Πολιτείες κερδίζοντας $4 εκατομμύρια σε μεταμεσονύχτιες προβολές, ξεπερνώντας άλλες ταινίες με υπερήρωες του 2011 όπως ο Thor και Green Lantern, καθώς και το πρίκουελ X-Men: Η πρώτη γενιά, τα οποία είχαν έσοδα ανάμεσα στα $3.25 και $3.5 εκατομμύρια. Την Παρασκευή, η ταινία έκανε άνοιγμα φτάνοντας στο νούμερο ένα του Αμερικανικού και του Καναδικού box office με $25.7 εκατομμύρια. Συνέχισε την πορεία της κερδίζοντας $65.1 εκατομμύρια, κάνοντάς την τη δεύτερη ταινία με υπερήρωες με τα υψηλότερα έσοδα για το 2011 μετά το πρώτο Σαββατοκύριακο προβολής πίσω από τον Thor ($65.7 εκατομμύρια). Ο Πρώτος Εκδικητής: Captain America ήταν η τρίτη ταινία με τα υψηλότερα έσοδα που έχει ως σκηνικό την περίοδο του Β' Παγκοσμίου Πολέμου μέχρι εκείνη τη στιγμή, πίσω από τις ταινίες Η Διάσωση του Στρατιώτη Ράιαν και Περλ Χάρμπορ. Ξεπεράστηκε για πρώτη φορά το 2017 από την ταινία Δουνκέρκη.
Κριτική
Η ιστοσελίδα συλλογής κριτικών Rotten Tomatoes δίνει ποσοστό αποδοχής στην ταινία 80% με μέσο όρο 7/10, βασισμένο σε 262 κριτικές. Στο τμήμα ομοφωνίας διαβάζουμε: «Με άφθονη δράση, μια ευχάριστη ρετρό ατμόσφαιρα και γεμάτη καλές ερμηνείες, η ταινία Captain America είναι ένα σταθερό παλιομοδίτικο blockbuster ψυχαγωγίας». Η ιστοσελίδα Metacritic έδωσε στην ταινία 66/100 βασισμένο σε 43 κριτικές με την ένδειξη «γενικά ευνοϊκές κριτικές». Το κοινό του CinemaScore έδωσε στην ταινία μέσο βαθμό Α- σε μια κλίμακα από το Α+ μέχρι το F.
Ο Ρότζερ Μουρ από την εφημερίδα Orlando Sentinel έδωσε στον Πρώτο Εκδικητή: Captain America θετική κριτική λέγοντας: «Ο Τζόνστον παρέδωσε μια φωτεινή, έξυπνη και επιδέξια ισορροπημένη περιπέτεια με έναν πραγματικό κόμπο νοσταλγίας στο λαιμό, με τους Ναζί - οι οποίοι κάνουν τους καλύτερους κακούς - και με αγαπημένες αναφορές στις ταινίες Star Wars και Ο Ιντιάνα Τζόουνς και οι κυνηγοί της Χαμένης Κιβωτού». Ο Ρότζερ Ίμπερτ από την εφημερίδα Chicago Sun-Times έγραψε: «Απόλαυσα την ταινία. Εκτιμώ το σκηνικό και τα κοστούμια της δεκαετίας του 1940, τα οποία ήταν ένα διάλειμμα από τα συνήθη αστικά τοπία. Θαυμάζω τον τρόπο που ο σκηνοθέτης Τζο Τζόνστον προώθησε την αφήγηση. Έλαβα την αίσθηση μιας ευρείας ιστορίας παρά την εντύπωση μια σειράς από συγκλονιστικά στημένα κομμάτια. Αν η Marvel είναι σοφή, θα πάρει αυτή την ταινία και τον Iron Man ως τα πρότυπά της». Ο Α.Ο. Σκοτ από την εφημερίδα The New York Times αποκάλεσε την ταινία «πολύ καλή διασκέδαση».
Η Καρίνα Λόνγκγουορθ από την εναλλακτική εφημερίδα The Village Voice έδωσε αρνητική κριτική στην ταινία αποκαλώντας την «μια καλοπροαίρετα συναισθηματική, χωρίς πρωτοτυπία, δίωρη άσκηση, με μια απολύτως περιττή μετέπειτα μετατροπή σε 3D», ενώ ο Πίτερ Ντιμπρίτζ από το περιοδικό Variety είπε πως «Ο Πρώτος Εκδικητής: Captain America παίζει σαν ένα πρίκουελ για την ταινία των Marvel Studios Οι Εκδικητές». Ο Κερκ Χάνικατ από το The Hollywood Reporter είχε ανάμικτα συναισθήματα για την ταινία γράφοντας: «Καθώς τα τελευταία πρίκουλ της Marvel τα οποία περιλαμβάνουν δύο ταινίες Iron Man και μία με τον Απίθανο Hulk πριν την ταινία Οι Εκδικητές του επόμενου καλοκαιριού, αυτή εδώ μοιάζει ίσως λίγο πολύ απλοϊκή και ρουτίνας».
Captain America 2: Ο Στρατιώτης του Χειμώνα
Μια συνέχεια με τίτλο Captain America 2: Ο Στρατιώτης του Χειμώνα, σε σκηνοθεσία των Άντονι και Τζο Ρούσο, κυκλοφόρησε στις 4 Απριλίου 2014. Οι Έβανς, Σταν, Άτγουελ, Τζόουνς και Τζάκσον επέστρεψαν για να επαναλάβουν τους ρόλους τους ως Στιβ Ρότζερς/Captain America, Μπάκι Μπαρνς, Πέγκι Κάρτερ, Άρνιμ Ζόλα και Νικ Φιούρι αντίστοιχα. Νέες προσθήκες στο καστ απετέλεσαν οι Σκάρλετ Τζοχάνσον, Άντονι Μακί και Ρόμπερτ Ρέντφορντ ως Νατάσα Ρόμανοφ/Black Widow, Σαμ Γουίλσον/Falcon και Αλεξάντερ Πιρς αντίστοιχα.
Captain America: Εμφύλιος Πόλεμος
Η ταινία Captain America: Εμφύλιος Πόλεμος κυκλοφόρησε στις 6 Μαΐου 2016 σε σκηνοθεσία και πάλι των αδελφών Ρουσό. Οι Έβανς, Τζοχάνσον, Σταν και Μακί επέστρεψαν για να επαναλάβουν τους ρόλους τους από την ταινία Ο Στρατιώτης του Χειμώνα, με τους Ρόμπερτ Ντάουνι Τζούνιορ ως Τόνι Σταρκ/Iron Man, Πολ Μπέτανι ως Vision, Τζέρεμι Ρένερ ως Κλιντ Μπάρτον/Hawkeye, Ντον Τσιντλ ως Τζέιμς «Ρόουντι» Ρόουντς/War Machine, Ελίζαμπεθ Όλσεν ως Γουάντα Μάξιμοφ/Scarlet Witch, Πολ Ραντ ως Σκοτ Λανγκ/Ant-Man και Γουίλιαμ Χερτ ως Στρατηγός Θαδδαίος «Θάντερμπολτ» Ρος να τους πλαισιώνουν, όλοι επαναλαμβάνοντας τους ρόλους τους από προηγούμενες ταινίες από το MCU. Στο καστ της ταινίας προστέθηκαν επίσης οι Τσάντγουικ Μπόουσμαν, Τομ Χόλλαντ και Ντάνιελ Μπρουλ ως Τ'Τσάλα/Black Panther, Πίτερ Πάρκερ/Spider-Man και Χέλμουτ Ζίμο αντίστοιχα.
Marvel One-Shot
Τον Σεπτέμβριο του 2013, η Marvel κυκλοφόρησε μία ταινία μικρού μήκους (Marvel One-Shot) με τίτλο Agent Carter, μαζί με την κυκλοφορία των home media της ταινίας Iron Man 3. Σε αυτήν πρωταγωνιστεί η Άτγουελ, επαναλαμβάνοντας τον ρόλο της ως Πέγκι Καρτερ, και η ιστορία της τοποθετείται ένα χρόνο μετά τα γεγονότα της ταινίας Ο Πρώτος Εκδικητής. Στην ταινία, η Κάρτερ βρίσκεται σε μία SSR αποστολή μετά τον Δεύτερο Παγκόσμιο Πόλεμο.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Ταινίες παραγωγής Paramount Pictures Κατηγορία:Ταινίες βασισμένες σε κόμικς της Marvel Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στο Λος Άντζελες Κατηγορία:Αμερικανικές 3D ταινίες Κατηγορία:Ταινίες τοποθετημένες στο Νιου Τζέρσεϊ Κατηγορία:Ταινίες τοποθετημένες στη Γερμανία Κατηγορία:Ταινίες της Πρώτης Φάσης του Κινηματογραφικού Σύμπαντος της Marvel Κατηγορία:Captain America (σειρά ταινιών) Κατηγορία:Ταινίες τοποθετημένες στο Λονδίνο Κατηγορία:Ταινίες με μουσική σύνθεση Άλαν Σιλβέστρι
Ωό (αρχιτεκτονική)
thumb|right|350px|Ζωφόρος της περίφημης εκκλησίας του Νικολάου (Nikolaikirche) στην Λειψία Το ωό (αυγό) είναι διακοσμητικό στοιχείο της αρχαίας ελληνικής αρχιτεκτονικής. Απαντώνται στις ζωφόρους, τις κορωνίδες των κιονόκρανων κυρίως δωρικού ρυθμού. Περιβάλλονται συνήθως από φύλλα ή παρουσιάζουν την μορφή καρπών μέσα στο ανοιγμένο περικάρπιό τους.
Επαρχία Γιέκαμπιλς
Η επαρχία Γιέκαμπιλς (λετονικά: Jēkabpils rajons) είναι επαρχία της νοτιοανατολικής Λετονίας. Έχει πληθυσμό 57.812 κατοίκους.
Ωό (αρχιτεκτονική)
Πηγές
Κατηγορία:Αρχαιοελληνική αρχιτεκτονική
Ζίριε
Το Ζίριε, (κροατικά: Žirje) είναι νησί της Κροατίας στην Αδριατική Θάλασσα. Έχει έκταση 15,1 τ.χλμ. και 124 κατοίκους σύμφωνα με την απογραφή του 2001. Πρωτεύουσα του νησιού είναι το Ζίριε.
Παραπομπές
Ζίριε
Επαρχία Γιέκαμπιλς
Γιέκαμπιλς
Επαρχία Γιέλγκαβα
Η επαρχία Γιέλγκαβα (λετονικά: Jelgavas rajons) είναι επαρχία της νότιας Λετονίας. Έχει πληθυσμό 37.054 κατοίκους.
Επαρχία Κούλντιγκα
Η επαρχία Κούλντιγκα (λετονικά: Kuldīgas rajons) είναι επαρχία της δυτικής Λετονίας. Έχει πληθυσμό 38.432 κατοίκους. Περιλαμβάνει τις πόλεις Κούλντιγκα και Σκρούντα.
Επαρχία Κράσλαβα
Κρασλαβα
Επαρχία Κούλντιγκα
Κουλντιγκα
Λεβοντόπα
thumb|240px|Χημικός τύπος
Διατροφικά συμπληρώματα
Φυτικά εκχυλίσματα που περιέχουν L -DOPA είναι διαθέσιμα: υψηλής-απόδοσης πηγές περιλαμβάνουν το Mucuna pruriens (βελούδινο φασόλι) και το Vicia faba (κουκί), ενώ άλλες πηγές περιλαμβάνουν τα γένη Phanera, Piliostigma, Cassia, Canavalia και Dalbergia.
Εξωτερικοί σύνδεσμοι
Κατηγορία:Αμινοξέα Κατηγορία:Αντιπαρκινσονικοί παράγοντες Κατηγορία:Κατεχολαμίνες Κατηγορία:Προφάρμακα Κατηγορία:Μη πρωτεϊνικά αμινοξέα Κατηγορία:Βασικά Φάρμακα του Παγκόσμιου Οργανισμού Υγείας
GTK+
Η εργαλειοθήκη GIMP, (Gimp ToolKit) γνωστή σαν GTK+, είναι μια από τις δημοφιλέστερες εργαλειοθήκες widget για το X Window System για δημιουργία γραφικής διεπαφής χρήστη. Η GTK+ και η Qt έχουν αντικαταστήσει την Motif, που ήταν το πιο συχνά χρησιμοποιημένο X widget toolkit.
Η GTK+ αναπτύχθηκε αρχικά για το πρόγραμμα επεξεργασίας γραφικών GNU Image Manipulation Program (GIMP), το 1997 από τους Spencer Kimball, Peter Mattis, και Josh MacDonald. Η άδεια διάθεσής του είναι η LGPL. Η GTK+ είναι ελεύθερο λογισμικό και αποτελεί μέρος του εγχειρήματος GNU.
Κώδικας μη-σχετικός με γραφικά
Η GTK+ περιείχε αρχικά και συναρτήσεις που δεν έχουν σχέση με γραφικά αλλά βοηθούν στην ανάπτυξη εφαρμογών, όπως δομές δεδομένων και το σύστημα αντικειμένων GObject. Αυτές ενώθηκαν σε μια ξεχωριστή βιβλιοθήκη, την Glib, η οποία μπορεί να χρησιμοποιηθεί γενικά και σε εφαρμογές που δεν χρειάζονται γραφική διασύνδεση.
Συνοδευτικές Βιβλιοθήκες
Η GTK+ συνήθως συνοδεύεται και από τις παρακάτω βιβλιοθήκες:
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Προγραμματισμός Κατηγορία:GTK+
Λουίζα του Ηνωμένου Βασιλείου (1867-1931)
Η Λουίζα του Ηνωμένου Βασιλείου (αγγλικά: Louise, Princess Royal and Duchess of Fife, 20 Φεβρουαρίου 1867 - 4 Ιανουαρίου 1931) ήταν το τρίτο παιδί και η μεγαλύτερη κόρη του Εδουάρδου Ζ΄ του Ηνωμένου Βασιλείου και της Αλεξάνδρας της Δανίας.
Πρώιμα χρόνια
Το Σάββατο 27 Ιουλίου 1889, η Λουίζα παντρεύτηκε τον Αλεξάντερ Νταφ, 6ο Κόμη του Φάιφ, μετέπειτα 1ο Δούκα του Φάιφ, στο παρεκκλήσι των Ανακτόρων του Μπάκιγχαμ. Εκείνος ήταν δεκαοχτώ χρόνια μεγαλύτερός της. Στις 9 Νοεμβρίου 1905, ο Εδουάρδος Ζ΄ έδωσε τον τίτλο της Βασιλικής Πριγκίπισσας στην Λουίζα, τον υψηλότερο δηλαδή τίτλο που παραχωρείται στη μεγαλύτερη κόρη του Βρετανού μονάρχη.
Τον Δεκέμβριο του 1911, ενώ έπλεε προς την Αίγυπτο, η Λουίζα και η οικογένειά της ναυάγησε ανοικτά των ακτών του Μαρόκου. Παρόλο που σώθηκαν, ο σύζυγός της αρρώστησε από πλευρίτιδα και πέθανε στο Ασσουάν της Αιγύπτου τον Ιανουάριο του 1912. Μετά το θάνατό του η Λουίζα έγινε Δούκισσα του Φάιφ στη θέση του Αλεξάντερ.
Το φθινόπωρο του 1929, κι ενώ βρισκόταν στην Οικία Μαρ, αρρώστησε με συμπτώματα γαστρικής αιμορραγίας. Πέθανε δεκαπέντε μήνες αργότερα, τον Ιανουάριο του 1931, στο σπίτι της στην Πλατεία Πόρτμαν του Λονδίνου και ενταφιάστηκε στο Παρεκκλήσι του Αγίου Γεωργίου, στο Κάστρο του Ουίνδσορ. Η σορός της μεταφέρθηκε αργότερα στο Παρεκκλήσι του Αγίου Νινιανού στην Οικία Μαρ.
Η Λουίζα και ο Αλεξάντερ απέκτησαν ένα γιο και δυο κόρες:
Παραπομπές
Κατηγορία:Οίκος της Σαξονίας-Κόμπουργκ & Γκότα Κατηγορία:Οίκος Ουίνδσορ Κατηγορία:Βρετανίδες πριγκίπισσες Κατηγορία:Βρετανίδες δούκισσες Κατηγορία:Βασιλικές πριγκίπισσες
Δομισμός
Με τον όρο δομισμός, ή στρουκτουραλισμός (εκ του αντίστοιχου αγγλικού και γαλλικού όρου), φέρεται μια κοινή θεωρία ανθρωπολογικών επιστημών με στόχο την ανάλυση των ανθρωπίνων πραγμάτων ως υποσύνολο ενός ευρύτερου συνόλου που αλληλοπροσδιορίζονται με βάση κάποιους κανόνες κατά την έννοια της δόμησης. Πρόκειται για είδος μεθοδολογίας των κοινωνικών επιστημών χωρίς φιλοσοφική προέκταση. Βασικές έννοιες του δομισμού είναι η ολότητα και η διάδραση σε μια ιδανική μορφή που επιδέχονται μια λογικο-μαθηματική διατύπωση.
Βασικό γνώρισμα του δομισμού είναι η έμφασή του σε καθολικές, αφηρημένες δομές κάτω από την επιφάνεια των πολιτισμικών και κοινωνικών φαινομένων, οι οποίες ρυθμίζουν μηχανιστικά τα τελευταία και τα αλληλοσυσχετίζουν συστηματικά. Έτσι ο δομισμός έρχεται σε αντίθεση με την ανθρωπιστική δυτική παράδοση και την υπαρξιστική φιλοσοφική σχολή των μέσων του 20ου αιώνα, όπου τοποθετείται αξία στην ελευθερία και στη βούληση του ατομικού υποκειμένου να αποφασίζει αυτόνομα και να επηρεάζει τον κόσμο. Για τον δομισμό, το υποκείμενο σφυρηλατείται από παρασκηνιακές κοινωνικές δυνάμεις εκφραζόμενες διαμέσου των υπό εξέταση υποκείμενων δομών και συνιστά όχι αυτόνομη ουσία αλλά αποτέλεσμα κοινωνικών πρακτικών. Η εύρεση και περιγραφή των εν λόγω αφηρημένων, βαθέων δομών είναι το κεντρικό ζήτημα μίας δομιστικής προσέγγισης σε ένα γνωστικό πεδίο, ενώ τα κύρια χαρακτηριστικά τους είναι η στατική τους φύση και η πλήρης διάκρισή τους τόσο από τις πραγματικές, υλικές και απτές οργανώσεις της πραγματικότητας, όσο και από τις φανταστικές, νοητές συλλήψεις της κουλτούρας.
Δαφνοχώρι Κιλκίς
Για συνώνυμο οικισμό στην Ελλάδα δείτε το λήμμα: Δαφνοχώρι Φωκίδας
Το Δαφνοχώρι είναι πεδινό χωριό του Κιλκίς στην Κεντρική Μακεδονία σε υψόμετρο 130 μέτρων.
Γεωγραφία - Ιστορία
Το Δαφνοχώρι βρίσκεται σε απόσταση 12 χλμ. ΝΔ. από την πόλη του Κιλκίς και 50 χλμ. Β.-ΒΔ. από τη Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 39 οικογένειες προσφύγων (συνολικά 155 άτομα) από τον Πόντο. Η παλιά του ονομασία ήταν Δαουτλή ή Δαουτλί και έτσι αναφέρεται το 1919 στο ΦΕΚ 48Α-05/03/1919 να προσαρτάται στην κοινότητα Δουρασανλίου (Μεσιανού) που τότε ανήκε στο νομό Θεσσαλονίκης. Το 1927 μετονομάζεται σε Δαφνοχώρι και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Μεσιανό, το Λεβεντοχώρι και το Παλαιό Γυναικόκαστρο αποτελούν την τοπική κοινότητα Μεσιανού που ανήκει στη δημοτική ενότητα Κιλκίς του δήμου Κιλκίς
Εξωτερικοι συνδεσμοι
Κατηγορία:Δήμος Κιλκίς Κατηγορία:Χωριά του νομού Κιλκίς
Βρετανική βασιλική οικογένεια
Διαφορετικοί ορισμοί μπορεί να εφαρμοστούν σε ίδια ή παρόμοια ομάδα συγγενών του μονάρχη στο ρόλο του ως αρχηγό οποιουδήποτε άλλου βασιλείου της Κοινοπολιτείας. Για παράδειγμα στον Καναδά η οικογένεια είναι γνωστή ως Καναδική Βασιλική Οικογένεια.
Μετά το 1917, όταν ο Bασιλιάς Γεώργιος Ε΄ άλλαξε το όνομα του βασιλικού οίκου από Σαξονίας-Κόμπουργκ & Γκότα, τα μέλη της βασιλικής οικογένειας ανήκουν, είτε με τη γέννηση τους είτε με το γάμο τους, στον Οίκο του Ουίνδσορ. Ανώτερα σε τίτλο μέλη της βασιλικής οικογένειας δεν χρησιμοποιούν συνήθως επώνυμο, αν και από το 1960 ο νόμος προβλέπει τη χρήση του ονόματος Μαουντμπάτεν-Ουίνδσορ ως προαιρετικό επώνυμο των απογόνων της Ελισάβετ Β΄ οι οποίοι δεν έχουν κάποιο βασιλικό τίτλο ή κάποιο τίτλο ευγενείας, ενώ σε ορισμένες περιπτώσεις μπορεί να χρησιμοποιείται όταν απαιτείται και για εκείνους που έχουν τέτοιους τίτλους.
Μέλη
Τα σημερινά μέλη της στενής Βασιλικής Οικογένειας της Βρετανίας είναι τα εξής:
Τίτλοι και επώνυμα
Τα παιδιά και τα εγγόνια (των γιων) του μονάρχη, καθώς και τα παιδιά του μεγαλύτερου γιου του Πρίγκιπα της Ουαλίας, δικαιούνται αυτόματα να φέρουν τον τίτλο του πρίγκιπα ή της πριγκίπισσας και την προσφώνηση Βασιλική Υψηλότητα. Βασιλικοί τίτλοι ευγένειας, όπως τα δουκάτα, απονέμονται στους περισσότερους πρίγκιπες πριν από το γάμο τους. Ο Πίτερ Φίλιπς και η Ζάρα Τίνταλ, παιδιά της κόρης της Βασίλισσας Ελισάβετ, της Πριγκίπισσας Άννας, δεν φέρουν τον τίτλο του πρίγκιπα και της πριγκίπισσας αντίστοιχα. Η Λαίδη Λουίζα Μαουντμπάττεν-Ουίνδσορ και ο Ιάκωβος Μαουντμπάττεν-Ουίνδσορ, Υποκόμης του Σέβερν, αν και δικαιούνταν να φέρουν τον τίτλο του πρίγκιπα και της πριγκίπισσας, οι γονείς τους επέλεξαν να μην τους αποδοθούν, προκειμένου να έχουν πιο μετριοπαθείς τίτλους. Ο Πρίγκιπας Κάρολος φαίνεται να είχε εκφράσει την επιθυμία να μειώσει τον αριθμό των τίτλων ευγενείας που αποδίδονται πριν ανέλθει στον Θρόνο.
Σύμφωνα με την παράδοση, οι σύζυγοι των ανδρών-μελών της βασιλικής οικογένειας υιοθετούν τον τίτλο και τον τρόπο προσφώνησης του συζύγου τους. Οι πριγκίπισσες εξ αγχιστείας δεν φέρουν τον τίτλο προσκολλημένο στο δικό τους όνομα, αλλά στο όνομα του συζύγου τους. Για παράδειγμα, η σύζυγος του Πρίγκιπα Μιχαήλ του Κεντ καλείται Πριγκίπισσα Μιχαήλ του Κεντ. Οι γιοι του μονάρχης λαμβάνουν συνήθως, μετά το γάμο τους, κάποιο δουκάτο, ενώ αυτοί οι τίτλοι ευγένειας μεταβιβάζονται στους μεγαλύτερους γιους τους.
Οι άρρενες απόγονοι του Βασιλιά Γεωργίου Ε΄, συμπεριλαμβανομένων των γυναικών μέχρι το γάμο τους, φέρουν το επώνυμο Ουίνδσορ. Το επώνυμο των απογόνων της Βασίλισσας Ελισάβετ Β΄, εκτός από τις γυναίκες που παντρεύτηκαν, είναι το Μαουντμπάτεν-Ουίνδσορ, αντικατοπτρίζοντας το επώνυμο που επέλεξε ο Πρίγκιπας Φίλιππος, Δούκας του Εδιμβούργου, κατά την απόκτηση της βρετανικής υπηκοότητας. Τα μέλη της βασιλικής οικογένειας που φέρουν τους τίτλους του «πρίγκιπα» ή της «πριγκίπισσας» και την προσφώνηση «βασιλική υψηλότητα» δεν απαιτείται γενικά να χρησιμοποιούν κάποιο επώνυμο. Μπορούν όμως να τα χρησιμοποιούν σε επίσημα έγγραφα, όπως σε ληξιαρχικές πράξεις γάμου.
Δημόσιος ρόλος
Eπίσημα καθήκοντα ασκούνται εξ ονόματος της Βασίλισσας Ελισάβετ Β΄ από τα παιδιά της και τους συζύγους τους, τα εγγόνια της και τους συζύγους τους, καθώς και από τα ξαδέρφια της και τους συζύγους τους. Από τα ξαδέλφια της, μόνο τα παιδιά των γιων του Βασιλιά Γεωργίου Ε΄ μπορούν να εξασκούν επίσημα καθήκοντα. Η οικογένεια υποστηρίζει τη Βασίλισσα στα κρατικά και εθνικά της καθήκοντα, με εξαίρεση τις συνταγματικές της υποχρεώσεις. Εάν ο μονάρχης δεν είναι σε θέση να ασκήσει τα συνταγματικά του καθήκοντα, δύο Σύμβουλοι του Κράτους υποχρεούνται να αναπληρώσουν το ρόλο της. Οι σημερινοί Σύμβουλοι του Κράτους είναι οι Πρίγκιπες Κάρολος, Ουίλιαμ, Χάρι και Ανδρέας.
Κάθε χρόνο η οικογένεια πραγματοποιεί πάνω από 2.000 επίσημα καθήκοντα, τόσο στο Ηνωμένο Βασίλειο όσο και στο εξωτερικό, συναντώντας 70.000 πρόσωπα και απαντώντας σε 100.000 επιστολές. Τα καθήκοντα περιλαμβάνουν εθνικούς εορτασμούς, δεξιώσεις, επισκέψεις σε μονάδες των Ενόπλων Δυνάμεων και εξόδιες ακολουθίες. Πολλά μέλη έχουν υπηρετήσει στις Ένοπλες Δυνάμεις του Ηνωμένου Βασιλείου, συμπεριλαμβανομένων των γιων και των εγγονών της Βασίλισσας. Τα καθήκοντα καταγράφονται στην Εγκύκλιο της Αυλής, έναν κατάλογο των καθημερινών εργασιών και γεγονότων στα οποία παρευρίσκονται τα μέλη της βασιλικής οικογένειας. Οι δημόσιες εμφανίσεις συνοδεύονται συχνά από περιπάτους, όπου οι πρίγκιπες και οι πριγκίπισσες χαιρετούν και συνομιλούν με τους πολίτες σε υπαίθριες εκδηλώσεις.
Στις ετήσιες εκδηλώσεις στις οποίες παρευρίσκεται η βασιλική οικογένεια περιλαμβάνονται η έναρξη της νέας κοινοβουλευτικής περιόδου, το Τρούπινγκ δε Κόλορ και η Εθνική Τελετή Μνήμης.ref name="gguards"/> Σύμφωνα με τον ιστορικό Ρόμπερτ Λέισι, η Βασίλισσα έχει αναφέρει ότι οι περιβολές (τελετές απονομής) είναι από τα σημαντικότερα καθήκοντά της. Ο Πρίγκιπας Ουίλιαμ, ο Πρίγκιπας Κάρολος και η Πριγκίπισσα Άννα εκτελούν και εκείνοι περιβολές. Τα μέλη της οικογένειας εκπροσωπούν τη Βασίλισσα σε επίσημες επισκέψεις και περιοδείες σε άλλες χώρες ως πρεσβευτές για την ενίσχυση των διπλωματικών σχέσεων. Έχουν επίσης παρευρεθεί σε συνεδριάσεις της Κοινοπολιτείας για λογαριασμό του μονάρχη. Η βασιλική οικογένεια συμμετέχει επίσης σε κρατικές επισκέψεις, κατόπιν συμβουλής του Υπουργείου Εξωτερικών και της Κοινοπολιτείας, οι οποίες περιλαμβάνουν την υποδοχή αξιωματούχων και ένα επίσημο δείπνο. Ο δημοσιογράφος Τζέιμς Φόρσαϊθ έχει αποκαλέσει την οικογένεια ως «κεφάλαιο ήπιας δύναμης».
Δεδομένου του δημόσιου ρόλου και των δραστηριοτήτων της βασιλικής οικογένειας, μερικές φορές αναφέρεται από δημοσιογράφους ως «Η Εταιρεία», ένας όρος που προέρχεται από την εποχή του Γεωργίου ΣΤ΄. Τα μέλη της βασιλικής οικογένειας απέχουν από πολιτικές και εμπορικές δραστηριότητες, αποφεύγοντας τη σύγκρουση συμφερόντων με το δημόσιο ρόλο τους. Θεωρούνται μάλιστα από πολλούς ως βρετανικές πολιτιστικές φιγούρες. Με επικεφαλής το μονάρχη, αποτελούν μέλη της Εκκλησίας της Αγγλίας και της Εκκλησίας της Σκωτίας.
Το 2019, μετά τις αρνητικές αντιδράσεις λόγω της εμπλοκής του ονόματος του Πρίγκιπα Ανδρέα με το σκάνδαλο του Τζέφρι Έπσταϊν, ο Δούκας της Υόρκης αναγκάστηκε να παραιτηθεί από τα δημόσια καθήκοντά του. Το 2020 βγήκε σε καθεστώς μόνιμης συνταξιοδότησης. Επίσης, ο Δούκας και η Δούκισσα του Σάσσεξ αποσύρθηκαν οριστικά από τα βασιλικά τους καθήκοντα στις αρχές του 2020. Μετά από αυτές τις αποχωρήσεις, παρατηρήθηκε μία έλλειψη μελών της βασιλικής οικογένειας για την κάλυψη του αυξανόμενου αριθμού των καθηκόντων.
Τύπος και κριτική
Η βασιλική βιογράφος Πένι Τζούνορ θεωρεί ότι η βασιλική οικογένεια έχει παρουσιαστεί ως «μία πρότυπη οικογένεια» από τη δεκαετία του 1930. Ο συγγραφέας Έντουαρντ Όουεν έγραψε ότι κατά τη διάρκεια του Β΄ Παγκοσμίου Πολέμου, η μοναρχία αναζήτησε μια εικόνα μιας «πιο άτυπης και ευάλωτης οικογένειας», επιδρώντας ενωτικά για το έθνος. Από τις αρχές της δεκαετίας του 1990, το διαζύγιο της Πριγκίπισσας Άννας από τον Μαρκ Φίλιπς και ο χωρισμός του Πρίγκιπα Καρόλου και της Πριγκίπισσας Νταϊάνα, πυροδότησε ένα κύμα αρνητικής κριτικής τόσο για την βρετανική βασιλική οικογένεια, όσο και για το θεσμό της μοναρχίας στο Ηνωμένο Βασίλειο. Τα σκάνδαλα συνέβαλαν στην απροθυμία της κοινής γνώμης να πληρώσει το δημόσιο για τις επισκευές του Κάστρου του Ουίνδσορ μετά την πυρκαγιά του 1992. Ένα σφοδρό πλήγμα στη δημόσια εικόνα της βασιλικής οικογένειας αποτέλεσε η αρχική αντίδρασή της απέναντι στον θάνατο της Νταϊάνα το 1997.
Σε συνέντευξή της το 2021, η Μέγκαν Μαρκλ, Δούκισσα του Σάσσεξ, η οποία είναι διφυλετικής καταγωγής, ισχυρίστηκε ότι ένα μέλος της βρετανικής βασιλικής οικογένειας είχε εκφράσει ανησυχία για το χρώμα του δέρματος του γιου τους, Άρτσιμπαλντ Μαουντμπάτεν-Ουίνδσορ. Η συνέντευξη έλαβε ανάμεικτες αντιδράσεις από το βρετανικό κοινό και τα μέσα μαζικής ενημέρωσης, ενώ αρκετοί από τους ισχυρισμούς τόσο της Μέγκαν όσο και του Χάρι τέθηκαν υπό αμφισβήτηση. Ο Ουίλιαμ, Δούκας του Κέιμπριτζ, είπε ότι η βασιλική οικογένεια «δεν είναι μία ρατσιστική οικογένεια». Τον Ιούνιο του 2021, έγγραφα αποκάλυψαν ότι «έγχρωμοι μετανάστες ή αλλοδαποί» απαγορευόταν από τον οικονομικό διευθυντή της Βασίλισσας να εργάζονται για την οικογένεια ως υπάλληλοι, κατά τη δεκαετία του 1960. Ως απάντηση, το παλάτι δήλωσε ότι συμμορφώνεται με τη νομοθεσία κατά των διακρίσεων και ότι οι φερόμενοι ισχυρισμοί για ζητήματα που συνέβησαν πάνω από 50 χρόνια πριν δεν θα πρέπει να χρησιμοποιούνται για την εξαγωγή συμπερασμάτων σχετικά με τη σημερινή πραγματικότητα.
Ιστορικά, η βασιλική οικογένεια και τα μέσα μαζικής ενημέρωσης επωφελήθηκαν από τη μεταξύ τους σχέση. Η οικογένεια χρησιμοποιεί τον τύπο για να επικοινωνεί με τους πολίτες, ενώ τα μέσα ενημέρωσης χρησιμοποιούν την οικογένεια για να προσελκύσουν αναγνώστες και θεατές. Με την έλευση της τηλεόρασης, ωστόσο, τα μέσα ενημέρωσης άρχισαν να αποδίδουν λιγότερο σεβασμό στην ιδιωτική ζωή της βασιλικής οικογένειας. Οι Πρίγκιπες Ουίλιαμ και Χάρι είχαν ανεπίσημες διευθετήσεις με τον τύπο, σύμφωνα με τις οποίες δεν θα παρενοχλούνταν από τους παπαράτσι κατά τη διάρκεια της εκπαίδευσής τους με αντάλλαγμα προσκλήσεις για φωτογραφήσεις σε συγκεκριμένες στιγμές. Οι σχέσεις μεταξύ των μέσων ενημέρωσης και των βρετανικών βασιλικών προσώπων έχουν αποσταθεροποιηθεί μετά την άνοδο των ψηφιακών μέσων, χωρίς καμία πλευρά να μπορεί να ασκήσει έλεγχο.
Χρηματοδότηση
Η ασφάλεια της βασιλικής οικογένειας δεν καταβάλλεται από την κρατική επιχορήγηση, αλλά συνήθως καλύπτεται από την Μητροπολιτική Αστυνομία. Η βασιλική οικογένεια, το Υπουργείο Εσωτερικών και η Μητροπολιτική Αστυνομία αποφασίζουν ποια μέλη έχουν το δικαίωμα για αστυνομική κάλυψη από δημόσιους πόρους. Δευτερεύοντα μέλη της βασιλικής οικογένειας δεν διαθέτουν αυτόματο δικαίωμα αστυνομικής προστασίας. Το 2011, οι πριγκίπισσες Βεατρίκη και Ευγενία έπαψαν να λαμβάνουν δημόσια αστυνομική ασφάλεια.
Κατοικίες
Η επίσημη κατοικία του μονάρχη στο Λονδίνο είναι τα Ανάκτορα του Μπάκιγχαμ. Οι ανακοινώσεις των γεννήσεων και των θανάτων των μελών της βασιλικής οικογένειας συνδέονται παραδοσιακά με τα μπροστινά κιγκλιδώματά του. Η βασίλισσα συνήθως περνάει τα Σαββατοκύριακα στο Κάστρο του Ουίνδσορ. Η επίσημη κατοικία της στη Σκωτία είναι το Παλάτι του Χόλιρουντ, όπου διαμένει στην αρχή κάθε καλοκαιριού. Στη Βόρεια Ιρλανδία, το Μέγαρο του Χίλσμπορο χρησιμεύει ως κατοικία για τα μέλη της βασιλικής οικογένειας.
Η επίσημη κατοικία του Πρίγκιπα της Ουαλίας και της Δούκισσας της Κορνουάλης είναι το Μέγαρο Κλάρενς. Μια άλλη κατοικία τους στο Λονδίνο είναι το Παλάτι του Αγίου Ιακώβου, το οποίο μοιράζονται με την Πριγκίπισσα Άννα και την Πριγκίπισσα Αλεξάνδρα. Η Πριγκίπισσα Αλεξάνδρα κατοικεί επίσης στο Μέγαρο Θατσντ Χάουζ στο Ρίτσμοντ. Ο Δούκας και η Δούκισσα του Κέιμπριτζ και ο Δούκας και η Δούκισσα του Γκλόστερ έχουν τις κατοικίες και τα γραφεία τους σε διαμερίσματα στο Παλάτι του Κένσινγκτον του Λονδίνου. Ο Δούκας και η Δούκισσα του Κεντ κατοικούν στην Οικία Ρεν του Κένσινγκτον. Ο Δούκας της Υόρκης και η οικογένειά του ζουν στο Βασιλικό Κατάλυμα στο Μεγάλο Πάρκο του Ουίνδσορ, ενώ ο Κόμης και η Κόμισσα του Ουέσσεξ κατοικούν στο Μπαγκσοτ Παρκ του Σάρρεϋ.
Γενεαλογία της Βασιλικής Οικογένειας της Βρετανίας
Οι αριθμοί δηλώνουν τη σειρά διαδοχής:
Εξωτερικοί σύνδεσμοι
Κατηγορία:Μοναρχία του Ηνωμένου Βασιλείου Κατηγορία:Βασιλικές δυναστείες
Ντε Χράαφσχαπ
Η Ντε Χράαφσχαπ (ολλανδικά: De Graafschap) είναι επαγγελματική ποδοσφαιρική ομάδα από το Ντούτινχεμ (Doetinchem) της Ολλανδίας. Ιδρύθηκε την 1η Φεβρουαρίου του 1954 και δίνει τους εντός έδρας αγώνες της στο Στάδιο Ντε Φάιφεμπεργκ. Το σημερινό της γήπεδο βρίσκεται ακριβώς πάνω στην τοποθεσία όπου βρισκόταν το παλιό της. Τα εγκαίνιά του έγιναν στις 12 Αυγούστου 2000. Το όνομα της ομάδας σημαίνει στα Ολλανδικά Η Κομητεία αν και το παρατσούκλι του συλλόγου είναι Superboeren (Υπεραγρότες).
Αν και με βάση τα ευρωπαϊκά δεδομένα δεν θεωρείται μεγάλος σύλλογος, η ομάδα αυτή είναι γνωστή στην Ολλανδία ως μία από τους "τακτικούς θαμώνες" της Ολλανδικής Έρεντιβιζι (Α' κατηγορία). Αν και ομάδα με ιστορία, δεν έχει καταφέρει ποτέ της να κατακτήσει κάποιον σημαντικό τίτλο. Η Ντε Χράαφσχαπ είναι μια ομάδα με μεγάλη παράδοση, από όπου πέρασαν αξιόλογοι παίκτες, όπως ο μετέπειτα προπονητής της ΠΣΦ Γκους Χίντιγκ, αποδίδοντας ταυτόχρονα ωραίο ποδοσφαιρικό θέαμα. Διαθέτει επίσης ένα μεγάλο γήπεδο και μια μεγάλη βάση οπαδών σε αντίθεση με πολλές άλλες ολλανδικές ομάδες, κυρίως αυτές της Ίιρστε Ντιβίζι. Διατηρεί μεγάλη αντιπαλότητα με τη Φίτεσε.
Το 2005, στην πρώτη της σεζόν μετά την επιστροφή της στην Έρεντιβιζι, η Ντε Χράαφσχαπ ηττήθηκε στα πλέι-οφ της Ολλανδίας και ως αποτέλεσμα επέστρεψε στην Ίιρστε Ντιβίζι. Το 2003, είχε ηττηθεί και πάλι στα πλέι-οφ, αυτή την φορά όμως ως υποψήφια ομάδα για την άνοδο.
Στέφτηκε πρωταθλήτρια στην Ίιρστε Ντιβίζι για την σεζόν 2009-10 και προβιβάστηκε στην Έρεντιβιζι. Το 2012 υποβιβάστηκε ξανά και τη σεζόν 2012-13 βγήκε 8η στο πρωτάθλημα της 2ης κατηγορίας.
Τα χρώματά της είναι άσπρη και μπλε ριγέ φανέλα με λευκό σορτς και μπλε κάλτσες.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1954 Κατηγορία:Ιδρύσεις ποδοσφαιρικών ομάδων το 1954
Έλεν Τζόνσον-Σίρλιφ
Η Έλεν Τζόνσον Σίρλιφ (Helen Johnson-Sirleaf, 1938- ) είναι πολιτικός από τη Λιβερία και τον Νοέμβριο του 2005 έγινε η πρώτη εκλεγμένη γυναίκα πρόεδρος σε αφρικανικό κράτος. Το 2011 της απονεμήθηκε το Νόμπελ Ειρήνης, μαζί με τις Λέιμα Γκμπόουι και  Ταουακούλ Κάρμαν και το 2017 το βραβείο Ιμπραχίμ για την ορθή διοίκηση για Αφρικανό ηγέτη. Το 2016 έγινε επίσης η πρώτη γυναίκα πρόεδρος της Οικονομικής Κοινότητας των Χωρών της Δυτικής Αφρικής.
Σπουδές και εξορία
Γεννήθηκε στη Μονρόβια στις 29 Οκτωβρίου 1938. Σπούδασε στο Χάρβαρντ και ήταν υπουργός Οικονομικών στην κυβέρνηση του Γουίλιαμ Τόλμπερτ από το 1979 ως το 1980. Το 1985, τάχθηκε εναντίον του στρατιωτικού καθεστώτος του Σάμιουελ Ντόε, στάση που της στοίχισε δεκαετή φυλάκιση και τελικά εξορία. Η ίδια εγκατέλειψε μυστικά τη χώρα της για τις ΗΠΑ, αργότερα το 1985.
1997
Το 1997 επέστρεψε στη χώρα και διεκδίκησε την προεδρία, αλλά έλαβε μόλις 10% των ψήφων, ενώ ο Τσαρλς Τέιλορ πήρε 75%. Ο πρόεδρος Τέιλορ την κατηγόρησε για προδοσία και εκείνη έκανε εκστρατεία για την ανατροπή του.
2005
Μετά την παραίτηση του Τσαρλς Τέιλορ, εξελέγη ηγέτης του Κόμματος για την Ενότητα και διεκδίκησε ξανά την προεδρία. Στον α΄ γύρο των εκλογών του 2005 έλαβε 175.520 ψήφους και ήρθε δεύτερη. Στον 2ο γύρο στις 8 Νοεμβρίου 2005 κέρδισε την πρωτιά, επί του πρώην άσου του ποδοσφαίρου Ζωρζ Γουεά. Στις 11 Νοεμβρίου η Εφορευτική Επιτροπή ανακήρυξε νικήτρια των εκλογών την Τζόνσον-Σίρλιφ, με διαφορά περίπου 20% από τον αντίπαλό της, η Έλεν συγκέντρωσε ποσοστό 59,4% των ψήφων στις εκλογές έναντι του 40,6% που έλαβε ο πρώην ποδοσφαιριστής. Ο Γουεά υποστήριξε ότι οι εκλογές αμαυρώθηκαν από κρούσματα νοθείας, ωστόσο διεθνείς παρατηρητές τόνισαν ότι οι εκλογές ήταν ελεύθερες και δίκαιες. Η ορκωμοσία της Τζόνσον-Σίρλιφ έλαβε χώρα παρουσία πλήθους ηγετών από ξένες χώρες, στις 16 Ιανουαρίου 2006.
2011
Στις προεδρικές εκλογές, που διεξήχθησαν σε δύο γύρους το 2011, τελική νικήτρια αναδείχθηκε Τζόνσον-Σίρλιφ. Οι γενικές αυτές εκλογές διεξήχθησαν στις 11 Οκτωβρίου 2011, με τον δεύτερο γύρο στις 8 Νοεμβρίου 2011. Η Σίρλιφ συγκέντρωσε στον πρώτο γύρο των προεδρικών εκλογών ποσοστό 43,9% των ψήφων, ακολουθούμενη από τον υποψήφιο του Κογκρέσου για τη Δημοκρατική Αλλαγή, Γουίνστον Τάμπμαν (32,7). Οι δυο τους πήγαν σε δεύτερο γύρο στις 8 Νοεμβρίου 2011.Ο Τάμπμαν κατήγγειλε παρατυπίες στον πρώτο γύρο και κάλεσε τους οπαδούς του να μποϊκοτάρουν τον τελικό γύρο. Το Εκλογικό Ινστιτούτο για την Βιώσιμη Δημοκρατία στην Αφρική ανέφερε συμμετοχή 61% στον τελικό γύρο συγκριτικά με 74,9% στον πρώτο γύρο. Η Εθνική Εκλογική Επιτροπή κήρυξε νικήτρια των εκλογών την πρόεδρο Τζόνσον-Σίρλιφ στις 15 Νοεμβρίου 2011 με ποσοστό 90,7% των ψήφων. Συνακόλουθα, η Έλεν Τζόνσον-Σίρλιφ ορκίστηκε για 2η προεδρική θητεία στις 16 Ιανουαρίου 2012.
2017
Η Τζόνσον-Σίρλιφ δεν διεκδίκησε ξανά το προεδρικό αξίωμα στις εκλογές του 2017, καθώς το Σύνταγμα της χώρας επιτρέπει μόνο μέχρι δύο συνεχεία προεδρικές θητείες. Ωστόσο, υποστήριξε τον άλλοτε αντίπαλό της, Τζορτζ Γουεά στις εκλογές εκείνες. Ως αποτέλεσμα, τέθηκε εκτός του Κόμματος της Ενότητας, επειδή δεν υποστήριξε τον υποψήφιο που όρισε το κόμμα για τις προεδρικές εκλογές, Τζόζεφ Μποακάι.
Οικογένεια
Παντρεύτηκε το 1956 με τον Τζέιμς Σίρλιφ και κατέληξε λίγο αργότερα σε διαζύγιο. Είναι μητέρα 4 γιων και έχει 10 εγγόνια. Αρκετά παιδιά της έχουν υπηρετήσει στην κυβέρνηση της Λιβερίας.
Διεθνής αποδοχή
Το 2006 το αμερικανικό περιοδικό Φορμπς κατέταξε την Έλεν Τζόνσον Σίρλιφ στην 51η θέση των ισχυρότερων γυναικών στον κόσμο.
Παραπομπές
Κατηγορία:Πρόεδροι της Λιβερίας Κατηγορία:Βραβευμένοι με Νόμπελ Ειρήνης
Επαρχία Λιέπαγια
Η επαρχία Λιέπαγια (λετονικά: Liepajas rajons) είναι επαρχία της δυτικής Λετονίας. Έχει πληθυσμό 38.432 κατοίκους. Περιλαμβάνει τις πόλεις Λιέπαγια, Ντούρμπε, Άιζπουτε, Γκρόμπινια, Πριέκουλε και Πάβιλοστα.
Κατηγορία:Επαρχίες της Λετονίας
Yamaha Town Mate
Tα Yamaha Mate και Town Mate  είναι μία σειρά δίκυκλων μοντέλων τύπου "παπάκι" που παράχθηκαν και κατασκευάστηκαν από την ιαπωνική βιομηχανία Yamaha. Υπήρχε πληθώρα εκδόσεων για να ταιριάζουν σε διάφορες αγορές και να συμβαδίζουν με διάφορες του προτιμήσεις του αγοραστικού κοινού. Κυκλοφόρησε αρχικά ως Yamaha Mate και αποτέλεσε ανταγωνιστή του ήδη διάσημης και επιτυχημένης σειράς μοντέλων Honda Cub. Είναι επίσης κοινά στοιχεία με το Suzuki FR50.
Mate
Τα Yamaha Mate ξεκίνησαν να κυκλοφορούν για πρώτη φορά στις αρχές του 1970 με τα πρώτα τρία μοντέλα το V-50, το V-70 και το V-90. Στα μέσα της δεκαετίας του '70 κυκλοφόρησε το V-75 και το V-50 αντικαταστάθηκε από το V-50P, στη συνέχεια στα τέλη της δεκαετίας του '70 κυκλοφόρησε το V-80.Το 1980 η Yamaha κατάργησε το V-70, V-75, V-90 κ' V-80 και εισήγαγε δύο νέα μοντέλα το V-50M και το V-80M.
V-50
Αυτό ήταν το πρώτο μοντέλο της σειράς και ένα από τα πρώτα μοντέλα που πωλήθηκαν μαζί με το V70 και V90. Το πρωτότυπο V-50 είχε δίχρονο αερόψυκτο κινητήρα 49cc με ημιαυτόματο κιβώτιο ταχυτήτων τριών ταχυτήτων, η μετάδοση της κίνησης γινόταν με αλυσίδα και είχε τελική ταχύτητα 56–64 χλμ/ώρα.
V50P
Το μοντέλο V50P ήταν μια παραλλαγή του αρχικού μοντέλου μόνο που αυτό είχε και πετάλια για τις χώρες (Αγγλία) όπου η νομοθεσία όριζε ότι τα μοτοποδήλατα έπρεπε να έχουν πετάλια. Ήταν σχεδόν το ίδιο με το πρώτο με την μόνη διαφορά αυτό είχε την δυνατότητα κίνησης με τα πετάλια όταν ο κινητήρας δεν λειτουργούσε. Όπως και το αρχικό μοντέλο έτσι και το P είχε δίχρονο αερόψυκτο κινητήρα 49cc με ημιαυτόματο κιβώτιο ταχυτήτων τριών ταχυτήτων και η μετάδοση της κίνησης γινόταν με αλυσίδα.
V-50M
Η V50m ήταν η τελευταία εκδοχή του V50. Ήταν ελαφρά ανασχεδιασμένο με τετράγωνο φανάρι και ένα νέο ταχύμετρο με ενσωματωμένη ένδειξη στάθμης καυσίμου. Η κύρια διαφορά ήταν ότι το Μ είχε αυτόματο κιβώτιο ταχυτήτων δύο σχέσεων κ' πρόσθετο επιλογέα αργού-γρήγορου και η τελική ταχύτητα του ήταν περιορισμένη στα 48 χλμ/ώρα, για να είναι σύμφωνο με την νέα ευρωπαϊκή νομοθεσία για τα μοτοποδήλατα.Το μοντέλο αυτό κυκλοφόρησε και με ημιαυτόματο κιβώτιο ταχυτήτων τριών ταχυτήτων.
Town Mate
Τα Yamaha Town Mate ξεκίνησαν να κυκλοφορούν το 1983 μετά την κατάργηση των Mate. Είχαν έναν καινούργιο σχεδιασμό και κινητήρα σε σύγκριση με τα προηγούμενα μοντέλα της σειράς.
T-50
Το T-50 είχε τετράχρονο κινητήρα 50cc με ημιαυτόματο κιβώτιο ταχητήτων τριών σχέσεων, και η μετάδοση της κίνησης γινόταν με άξονα (λεγόμενος και ως διαφορικό) .Το Τ-50 είναι το πιο δημοφιλές από όλα τα μοντέλα και πήρε το τίτλο Town Mate από το σκέτο Mate που λεγόταν τα πρώτα μοντέλα (V50). Παρόλο τα 50 κυβικά του λόγω του ότι ο κινητήρας του ήταν πολύστροφος (περίπου 7.300 rpm) προσέφερε καλό τράβηγμα και κορυφαίες επιδόσεις για τα δεδομένα της κατηγορίας του. Από τους πιο αξιόπιστους κινητήρες σε παπί. Ονομαστική ισχύς 5,4 hp.κυκλοφορούν μέχρι και σήμερα
T-80
Το Τ-80 είναι ακριβώς το ίδιο μοντέλο με το T-50 μόνο που αυτό περιέχει μια πιο δυνατή μηχανή 80cc. Έβγαινε με σασμάν τεσσάρων σχέσεων (το λεγόμενο ευρωπαϊκό μοντέλο) αλλά και με το κλασικό τριών σχέσεων που ήταν το μοντέλο εισαγωγής ως μεταχειρισμένο από την Ιαπωνία. Άφησε ιστορία για την αξιοπιστία του μοτέρ δουλεύοντας χιλιάδες χιλιόμετρα. Επίσης η ύπαρξη άξονα κίνησης έριχνε το κόστος συντήρησης κατά πολύ. Ονομαστική ισχύς 6,5 hp.Το Τ80 διαφέρει με το Τ50 στην κεφαλή η οποία έχει πιο μεγάλες βαλβίδες, πιο μεγάλο καρμπιρατέρ και η καμπάνα του παίρνει 1 δίσκο παραπάνω από το Τ50, επίσης το γρανάζι της καμπάνας έχει λιγότερα δόντια ενώ το γρανάζι που είναι πάνω στο στρόφαλο και κινεί την καμπάνα έχει 1 δόντι παραπάνω, αυτό επιτρέπει να περιστρέφεται με πιο πολλές στροφές το σασμάν και γίνεται πιο μακρύ στην τελική μετάδοση.Ο στροφαλος του τ80 εχει διαδρομη 45,6 αντι 41,5 του τ 50. Επισης τα διαφορικα τους ειναι διαφορετικα με του 80 να εχει ποιο μακρυα σχεση μεταδοσης. Οι τυποι των διαφορικων ειναι τεσσερις. A B C και D. Ποιο κοντο ειναι το Α που φοραει το τ50 ενω το ποιο μακρυ ειναι το D που φοραει το τ80 με το τριαρι σασμαν. Το Β επισης το φοραει το τ50 ενω το C το φοραει το τ80 με το τεσσαρι σασμαν. Να αναφερουμε επισης οτι υπηρξε και μια εκδοδη του τ50 η λεγομενη custom στην οποια υπηρχε 4αρι σασμαν και C διαφορικο απο το εργοστασιο.